# โดมินิก โซโบสลอยี
โดมินิก โซโบสลอยี (, ; เกิด 25 ตุลาคม ค.ศ. 2000) เป็นนักฟุตบอลอาชีพชาวฮังการีซึ่งเล่นตำแหน่งกองกลางให้แก่ลิเวอร์พูล และเป็นกัปตันทีมของทีมชาติฮังการีและเขายังสามารถเล่นในตำแหน่งกองกลางตัวรุกและปีกได้อีกด้วย

โซโบสลอยีประเดิมสนามในนามทีมชุดใหญ่ใน ค.ศ. 2017 กับสโมสรฟุตบอลลีเฟอริง ทีมสำรองของเร็ดบุลซัลทซ์บวร์ค ในเดือนมกราคม ค.ศ. 2018 โซโบสลอยีเปิดตัวกับสโมสรแม่โดยกลายเป็นผู้เล่นตัวจริงในฤดูกาล 2018–19 สามฤดูกาลต่อมา เขาช่วยให้สโมสรคว้าแชมป์ลีก 3 สมัยติดต่อกันและบอลถ้วยในประเทศ 2 รายการ ในเดือนมกราคม ค.ศ. 2021 โซโบสลอยีย้ายไปเยอรมนีโดยอยู่กับแอร์เบ ไลพ์ซิช ซึ่งเป็นสโมสรพันธมิตรกับเร็ดบุลซัลทซ์บวร์ค ด้วยค่าตัว 20 ล้านยูโร ทำให้เขากลายเป็นนักฟุตบอลชาวฮังการีที่มีค่าตัวแพงที่สุดตลอดกาล โดยตลอดระยะเวลาสามฤดูกาล เขาชนะเลิศรายการเดเอ็ฟเบ-โพคาลสองครั้ง ก่อนจะย้ายไปร่วมทีมลิเวอร์พูลในเดือนกรกฎาคม ค.ศ. 2023 ด้วยค่าตัว 70 ล้านยูโร ทำให้เขากลายเป็นผู้เล่นที่มีค่าตัวมากที่สุดเป็นอันดับ 4 ของสโมสร

โซโบสลอยีเป็นตัวแทนของทีมชาติฮังการีทั้งในระดับเยาวชนและทีมชาติชุดใหญ่ เขาเปิดตัวในนามทีมชาติชุดใหญ่ในรอบคัดเลือกยูโร 2020 ช่วยให้ประเทศของเขาผ่านเข้ารอบสุดท้ายด้วยการทำประตูในนาทีสุดท้ายในการแข่งขันรอบเพลย์ออฟพบกับไอซ์แลนด์

 ระดับสโมสร 
 ลีเฟอริง 
โซโบสลอยีเริ่มต้นอาชีพของเขาในฤดูกาล 2017–18 กับสโมสรฟุตบอลลีเฟอริงซึ่งอยู่ในดิวิชัน 2 พบกับคัพเฟินแบร์คเมื่อวันที่ 21 กรกฎาคม ค.ศ. 2017 เขายิงประตูแรกในระดับอาชีพของเขาในเกมกับสโมสรฟุตบอลเบลา-ไวส์ลินทซ์เมื่อวันที่ 4 สิงหาคม ค.ศ. 2017

 เร็ดบุลซัลทซ์บวร์ค 
ระหว่างฤดูกาล 2017–18 เขาเปิดตัวในเกมกับเอาส์ทรีอาวีนเมื่อวันที่ 27 พฤษภาคม ค.ศ. 2018 เขาลงสนามในนาทีที่ 57 แทนอีน็อก อึมเวปู เขายิงประตูแรกให้สโมสรในออสเตรียนคัพ ที่ชนะสโมสรกีฬาเอโกลชวาทซ์ 6–0

 ลิเวอร์พูล 
ในวันที่ 3 กันยายน ค.ศ. 2023 เขายิงประตูแรกในสีเสื้อของลิเวอร์พูล ในพรีเมียร์ลีก ฤดูกาล 2023–24 นัดที่ ลิเวอร์พูล เปิดสนามแอนฟีลด์เอาชนะ แอสตันวิลลา 3-0Match Report: ลิเวอร์พูลเก็บสามแต้มเหนือวิลลาที่แอนฟิลด์ ต่อมา ในวันที่ 27 กันยายน ค.ศ. 2023 ฟุตบอลลีกคัพ รอบ 3 เขายิงประตู ในนัดที่ ลิเวอร์พูล เปิดสนามแอนฟีลด์เอาชนะ เลสเตอร์ซิตี 3-1 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จMatch Report: ลิเวอร์พูล ชนะ เลสเตอร์ ซิตี้ ในเกมคาราบาวคัพ ต่อมา ในวันที่ 6 ธันวาคม ค.ศ. 2023 โซโบสลอยีทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ เชฟฟีลด์ยูไนเต็ด ที่บรามอลล์เลน 2-0Match Report: ลิเวอร์พูลบุกชนะเชฟฟิลด์ ยูไนเต็ด ต่อมา ในวันที่ 31 มกราคม ค.ศ. 2024 โซโบสลอยีทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เชลซี 4-1Match Report: ลิเวอร์พูลถล่มเชลซี 4-1 ที่แอนฟิลด์ ต่อมา ในวันที่ 7 มีนาคม ค.ศ. 2023 ยูฟ่ายูโรปาลีก รอบ 16 ทีมสุดท้าย นัดแรก โซโบสลอยีทำประตู ในนัดที่ ลิเวอร์พูล เอาชนะ สปาร์ตาปราฮา 5-1Match Report: ลิเวอร์พูล เอาชนะ สปาร์ต้า ปราก ไปด้วยสกอร์ 5-1 (ยูโรปาลีก รอบ 16 ทีมสุดท้าย) ต่อมา ในวันที่ 14 มีนาคม ค.ศ. 2023 ยูฟ่ายูโรปาลีก รอบ 16 ทีมสุดท้าย นัดที่ 2 โซโบสลอยีทำประตู ในนัดที่ ลิเวอร์พูล เปิดสนามแอนฟีลด์เอาชนะ สปาร์ตาปราฮา 6-1 รวมผลสองนัด ลิเวอร์พูล เอาชนะ สปาร์ตาปราฮา 11-2 ช่วยให้ ลิเวอร์พูล ผ่านเข้ารอบก่อนรองชนะเลิศ ยูฟ่ายูโรปาลีก ได้สำเร็จMatch Report: ลิเวอร์พูลตีตั๋วเข้ารอบ 8 ทีมสุดท้าย ยูโรป้า ลีก

ในวันที่ 17 กันยายน ค.ศ. 2024 ยูฟ่าแชมเปียนส์ลีก ฤดูกาล 2024–25 รอบลีก โซโบสลอยีทำประตู ในนัดที่ ลิเวอร์พูล เอาชนะ เอซี มิลาน จากอิตาลี 3-1MATCH REPORTLiverpool open Champions League campaign with victory at AC Milan